અમિતાભ લીડરશીપનો માણસ એટલે એણે સાથીઓની શક્તિ પહેચાની. બધાને સાથે બેસાડી એક જીવનધ્યેય નક્કી કર્યું અને ધ્યેયની પ્રાપ્તિ માટેનો રોડ - મેપ પણ તૈયાર કર્યો. આ રોડ મેપનું પહેલું ચરણ એટલે યુવા – અનસ્ટોપેબલ ! નામ જ કેટલું સૂચક અને આત્મવિશ્વાસ સભર? અમને કોઈ રોકી જ ના શકે, એમાં ખુમારીના જ દર્શન થાય.સામા પૂરે તરવાની તાકાત એટલે જ યુવાશક્તિ. ૨૦૦૫માં સ્થપાયેલી આ સંસ્થામાં અટકવાની તો વાત જ નથી પરંતુ ગગનસુધી વિસ્તરવાનો અભિગમ છે. સંસ્થાની સ્થાપનાના એક જ વર્ષમાં દસ હજાર યુવાનો જોડાઈ ગયા.